

**Hedmark legeforenings hederspris**

Statutter vedtatt av årsmøtet 21.8.2009, punkt 2a endret av styret i Hedmark legeforening (HELF) 20.10.16

*1. Formål med prisen (uavhengige av hverandre)*

a. Gi påskjønnelse til enkeltpersoner og/eller fagmiljøer som har gjort en fortjenstfull innsats innenfor forskning, fagutvikling , frivillig arbeid eller humanitært arbeid. Det legges vekt på kreativitet og nytenkning.

b. Stimulere god klinisk praksis.

c. Bidra til utvikling av gode helsetjenester.

*2. Selve prisen*

a. En unik kunstgjenstand med legeforeningens logo og «Hedmark legeforenings hederspris 20XX» sammen med portrett eller bilde.

b. Prisen deles ut på årsmøte i HELF, dersom det er verdige kandidater.

*3. Kandidater; hvem kan foreslå, hvem kan foreslås*

a. Alle medlemmer av HELF kan foreslå kandidater til prisen.

b. Kandidater skal foreslås blant kolleger i HELF.

c. Kandidater foreslås innen 1. mai hvert år.

*4. Utlysning*

a. Utlysning skjer innen 1. mars hvert år.

b. Hedersprisen bekjentgjøres på HELF’s nettside.

c. Vinneren av prisen gis omtale på HELF’s nettside.

*5. Beslutning om tildeling*

a. Styret i HELF vurderer kandidatene, evt. beslutter tildeling og begrunner kort sin beslutning.